CELEX: 62021CN0469
Language: da
Date: 2021-07-29 00:00:00
Title: Sag C-469/21: Anmodning om præjudiciel afgørelse indgivet af Tribunal Supremo (Spanien) den 29. juli 2021 — Consejo General de Colegios Oficiales de Farmacéuticos de España mod Administración General del Estado

17.1.2022   
            
            
               DA
            
            
               Den Europæiske Unions Tidende
            
            
               C 24/12
            
         
      Anmodning om præjudiciel afgørelse indgivet af Tribunal Supremo (Spanien) den 29. juli 2021 — Consejo General de Colegios Oficiales de Farmacéuticos de España mod Administración General del Estado
      (Sag C-469/21)
      (2022/C 24/16)
      Processprog: spansk
      
         Den forelæggende ret
      
      Tribunal Supremo
      
         Parter i hovedsagen
      
      
         Sagsøger: Consejo General de Colegios Oficiales de Farmacéuticos de España
      
         Sagsøgt: Administración General del Estado
      
         Præjudicielle spørgsmål
      
      
                  1)
               
               
                  Er en national bestemmelse, der opretter et knudepunkt — som et redskab til datalagertjenesten — som er ejet og forvaltet af statsadministrationen, forenelig med delegeret forordning (EU) 2016/161 (1), navnlig artikel 25, 31, 32, 35, 36 og 44 heri?
               
            
                  2)
               
               
                  Såfremt det foregående spørgsmål besvares bekræftende, er en national bestemmelse, der pålægger apotekerne at anvende det nævnte knudepunkt, såfremt de udleverer lægemidler, der finansieres af det nationale sundhedsvæsen, da forenelig med delegeret forordning (EU) 2016/161, navnlig artikel 25, 31, 32, 35, 36 og 44 heri?
               
            
                  3)
               
               
                  Såfremt det foregående spørgsmål besvares bekræftende, er en national bestemmelse, hvorefter det, såfremt der ikke opnås en aftale mellem statsadministrationen og den enhed, der forvalter datalagret, om integrering af det nævnte knudepunkt i datalagret, er muligt ensidigt og autoritativt ved ministeriel bekendtgørelse at kræve, at denne integrering finder sted, da forenelig med delegeret forordning (EU) 2016/161, navnlig artikel 25, 31, 32, 35, 36 og 44 heri?
               
            
         (1)  Kommissionens delegerede forordning (EU) 2016/161 af 2.10.2015 om supplerende regler til Europa-Parlamentets og Rådets direktiv 2001/83/EF i form af de nærmere regler for sikkerhedselementerne på humanmedicinske lægemidlers emballage (EUT 2016, L 32, s. 1).